CELEX: 32016D0969
Language: lv
Date: 2016-06-15 00:00:00
Title: Komisijas Īstenošanas lēmums (ES) 2016/969 (2016. gada 15. jūnijs), ar ko nosaka ziņojumu standartprasības attiecībā uz Savienības līdzfinansētām dzīvnieku slimību un zoonožu izskaušanas, kontroles un uzraudzības valsts programmām un ar ko atceļ Īstenošanas lēmumu 2014/288/ES (izziņots ar dokumenta numuru C(2016) 3615) (Dokuments attiecas uz EEZ)

17.6.2016   
               
               
                  LV
               
               
                  Eiropas Savienības Oficiālais Vēstnesis
               
               
                  L 160/94
               
            KOMISIJAS ĪSTENOŠANAS LĒMUMS (ES) 2016/969
      (2016. gada 15. jūnijs),
      ar ko nosaka ziņojumu standartprasības attiecībā uz Savienības līdzfinansētām dzīvnieku slimību un zoonožu izskaušanas, kontroles un uzraudzības valsts programmām un ar ko atceļ Īstenošanas lēmumu 2014/288/ES
      
         
            (izziņots ar dokumenta numuru C(2016) 3615)
         
      
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2014. gada 15. maija Regulu (ES) Nr. 652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr. 178/2002, (EK) Nr. 882/2004 un (EK) Nr. 396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr. 1107/2009 un atceļ Padomes Lēmumus 66/399/EEK, 76/894/EEK un 2009/470/EK (1), un jo īpaši tās 36. panta 5. punktu,
      tā kā:
      
                  (1)
               
               
                  Regula (ES) Nr. 652/2014 cita starpā paredz noteikumus tādu izdevumu pārvaldībai, kas attiecas uz pārtikas apriti un dzīvnieku veselību, un prasības attiecībā uz dzīvnieku slimību un zoonožu izskaušanas, kontroles un uzraudzības valsts programmu iesniegšanu un saturu.
               
            
                  (2)
               
               
                  Regulas (ES) Nr. 652/2014 14. panta pirmajā daļā ir noteikts, ka ik gadu līdz 30. aprīlim dalībvalstis par katru apstiprināto valsts ikgadējo vai daudzgadu programmu iesniedz Komisijai sīki izstrādātu ikgadēju tehnisku ziņojumu un finanšu atskaiti par iepriekšējo gadu.
               
            
                  (3)
               
               
                  Regulas (ES) Nr. 652/2014 14. panta otrajā daļā ir noteikts, ka ik gadu līdz 31. augustam dalībvalstis par katru apstiprināto valsts programmu iesniedz Komisijai starpposma finanšu atskaiti.
               
            
                  (4)
               
               
                  Regulas (ES) Nr. 652/2014 15. pants paredz, ka ik gadu līdz 30. aprīlim dalībvalstis par katru apstiprināto valsts programmu iesniedz Komisijai maksājuma pieprasījumu attiecībā uz programmām, kas īstenotas iepriekšējā gadā.
               
            
                  (5)
               
               
                  Komisijas Īstenošanas lēmuma 2014/288/ES (2) 5. pantā noteikts, ka attiecībā uz programmām, kuras īsteno pēc 2015. gada 1. janvāra (izņemot dažām akvakultūras dzīvnieku slimībām paredzētās programmas), dalībvalstis starpposma ziņojumus un galaziņojumus [ikgadējos ziņojumus] iesniedz tiešsaistē, šim nolūkam izmantojot Komisijas nodrošinātās elektroniskās standartveidnes.
               
            
                  (6)
               
               
                  Īstenošanas lēmuma 2014/288/ES 4. pantā ir noteikts, kāda informācija iekļaujama minētajos ziņojumos.
               
            
                  (7)
               
               
                  Lai panāktu saskanību ar jaunajiem Savienības tiesību aktiem un atvieglotu nepieciešamo izmaiņu veikšanu vai papildu ziņu iekļaušanu veterinārajās programmās, attiecībā uz Āfrikas cūku mēri, putnu gripu, infekciozo katarālo drudzi, liellopu brucelozi, aitu un kazu brucelozi, klasisko cūku mēri, trakumsērgu, salmonellas infekciju atsevišķās mājputnu populācijās, liellopu tuberkulozi un transmisīvo sūkļveida encefalopātiju vajadzīgie starpposma ziņojumi un galaziņojumi [ikgadējie ziņojumi], un arī maksājuma pieprasījumi būtu jāsniedz, izmantojot Komisijas tīmekļa vietnē tiešsaistē pieejamās elektroniskās standartveidnes. Komisija Augu, dzīvnieku, pārtikas aprites un dzīvnieku barības pastāvīgās komitejas ietvaros informēs dalībvalstis un apspriedīsies ar tām par visām nepieciešamajām elektronisko standartveidņu izmaiņām. Pārskatītās elektroniskās standartveidnes būs pieejamas Komisijas tīmekļa vietnē, un turklāt ne vēlāk kā attiecīgā gada jūnija pirmajā nedēļā (starpposma ziņojumi) un ne vēlāk kā marta pirmajā nedēļā (galaziņojumi [ikgadējie ziņojumi] un maksājuma pieprasījumi) tās tiks nosūtītas visām dalībvalstīm.
               
            
                  (8)
               
               
                  Attiecībā uz citām slimībām, kurām nav elektronisko standartveidņu, un akvakultūras dzīvnieku slimībām tiek uzskatīts, ka ziņojumu iesniegšanai lietderīgāk ir izmantot standartveidnes, kas nav elektroniskas, jo pēdējos gados šādu apstiprināto programmu skaits ir bijis mazs un nav bijis vajadzības izstrādāt īpašas elektroniskās veidnes.
               
            
                  (9)
               
               
                  Tādēļ skaidrības labad Īstenošanas lēmums 2014/288/ES būtu jāatceļ un jāaizstāj ar šo lēmumu.
               
            
                  (10)
               
               
                  Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
               
            IR PIEŅĒMUSI ŠO LĒMUMU.
      1. pants
      Ar Āfrikas cūku mēri, putnu gripu, infekciozo katarālo drudzi, liellopu brucelozi, aitu un kazu brucelozi, klasisko cūku mēri, trakumsērgu, salmonellas infekciju atsevišķās mājputnu populācijās, liellopu tuberkulozi un transmisīvo sūkļveida encefalopātiju saistītajās valstu programmās, kuras apstiprinātas Savienības finansiālā ieguldījuma saņemšanai, starpposma ziņojumos un ikgadējos ziņojumos, un arī maksājuma pieprasījumos iekļauj šā lēmuma I un II pielikumā minētajās veidlapās paredzētās ziņas.
      2. pants
      Starpposma un ikgadējos ziņojumus, kas minēti 1. pantā, iesniedz tiešsaistē, izmantojot atbilstošās elektroniskās standartveidnes, uz kurām norādīts I un II pielikumā.
      3. pants
      Attiecībā uz citām slimībām, kurām nav elektronisko veidņu, Komisija ziņojumu veidnes izstrādā pēc ad hoc principa un dara tās pieejamas attiecīgajām dalībvalstīm. Ziņojumus iesniedz, nosūtot pa pastu vai elektroniski.
      Ikgadējiem ziņojumiem par akvakultūras dzīvnieku slimībām dalībvalstis izmanto attiecīgo III pielikumā pievienoto veidni un ziņojumu iesniedz, nosūtot pa pastu vai elektroniski.
      4. pants
      Atceļ Īstenošanas lēmumu 2014/288/ES.
      5. pants
      Šo lēmumu piemēro starpposma ziņojumu un ikgadējo ziņojumu, un arī maksājuma pieprasījumu iesniegšanai par programmām, kuras īsteno, sākot no 2016. gada.
      6. pants
      Šis lēmums ir adresēts dalībvalstīm.
      
         Briselē, 2016. gada 15. jūnijā
         
            
               Komisijas vārdā –
            
            
               Komisijas loceklis
            
            Vytenis ANDRIUKAITIS
         
      
      
         (1)  OV L 189, 27.6.2014., 1. lpp.
      
      
         (2)  Komisijas 2014. gada 12. maija Īstenošanas lēmums 2014/288/ES, ar ko nosaka ziņojumu standartprasības attiecībā uz Savienības līdzfinansētām atsevišķu dzīvnieku slimību un zoonožu izskaušanas, kontroles un uzraudzības valsts programmām un ar ko atceļ Lēmumu 2008/940/EK (OV L 147, 17.5.2014., 88. lpp.).
      
         I PIELIKUMS
         Valsts programmām paredzētā īpašā PDF veidne, kas jāizmanto 2. pantā minēto starpposma ziņojumu sagatavošanai un iesniegšanai, ir pieejama SANTE ĢD tīmekļa vietnē:
         http://ec.europa.eu/dgs/health_food-safety/funding/cff/animal_health/vet_progs_en.htm.
      
      
         II PIELIKUMS
         Valsts programmām paredzētā īpašā PDF veidne, kas jāizmanto 2. pantā minēto ikgadējo ziņojumu un arī maksājuma pieprasījumu sagatavošanai un iesniegšanai, ir pieejama SANTE ĢD tīmekļa vietnē:
         http://ec.europa.eu/dgs/health_food-safety/funding/cff/animal_health/vet_progs_en.htm.
      
      
         III PIELIKUMS
         
            Standarta prasības, kas jāievēro, iesniedzot ikgadējos ziņojumus par akvakultūras dzīvnieku slimību izskaušanai paredzētajām valstu programmām
         
         Šīs prasības attiecas uz šādām akvakultūras dzīvnieku slimībām:
         
                     —
                  
                  
                     infekciozā hematopoētiskā nekroze (IHN),
                  
               
                     —
                  
                  
                     lašu infekciozā anēmija (ISA),
                  
               
                     —
                  
                  
                     koiju herpesvīruss (KHV),
                  
               
                     —
                  
                  
                     virālā hemorāģiskā septicēmija (VHS),
                  
               
                     —
                  
                  
                     marteilioze (inficēšanās ar Marteilia refringens),
                  
               
                     —
                  
                  
                     bonamioze (inficēšanās ar Bonamia ostreae),
                  
               
                     —
                  
                  
                     balto plankumu slimība (vēžveidīgajiem).
                  
               
            
         Teksts attēlu
         
            IKGADĒJAIS ZIŅOJUMS UN MAKSĀJUMA PIEPRASĪJUMS (AKVAKULTŪRAS DZĪVNIEKU PROGRAMMAS)
            Dalībvalsts:
            Īstenošanas gads:
            Slimība/zoonoze (1):
            Ziņojuma saturs un struktūra
            1. Apraksts un izvērtējums par epidemioloģiskās situācijas attīstību un par programmā paredzēto pasākumu tehnisko īstenošanu un programmu izmaksu lietderību.
            2. Detalizēta informācija par to, kādā līmenī sasniegti apstiprinātajā programmā izvirzītie mērķi, un par tehniskajām grūtībām.
            3. Epidemioloģiskās infekcijas kartes un citi attiecīgi dati par slimību/pasākumiem.
            4. Papildu epidemioloģiskā informācija: informācija par epidemioloģiskajiem apsekojumiem, attiecīgajiem tipiem, kautuvē vai sekcijā konstatētiem bojājumiem u. tml.
            A. TEHNISKAIS ZIŅOJUMS
            1. Slimības (a)
            1.1. Zivis
            IHN
            ISA
            KHV
            VHS
            1.2. Gliemji
            marteilioze
            bonamioze
            1.3. Vēžveidīgie
            balto plankumu slimība
            (a) Slimība un – attiecīgā gadījumā – suga.
            2. Vispārīga informācija par programmām
            2.1. Kompetentā iestāde (a)
            (*)
            2.2. Organizēšana, visu programmā iesaistīto dalībnieku uzraudzīšana (b)
            (*)
            2.3. Programmas ilgums
            (*)
            (a) Apraksts par iesaistītās kompetentās iestādes vai iesaistīto kompetento iestāžu struktūru, kompetenci, pienākumiem un pilnvarām.
            (b) Apraksts par iestādēm, kuras atbild par programmas uzraudzību un koordinēšanu, kā arī par dažādajiem iesaistītajiem operatoriem.
            (1) Slimība vai zoonoze un – attiecīgā gadījumā – dzīvnieku suga.
         
         
            
         Teksts attēlu
         
            3. Dati par dzīvnieku testēšanu
            Dalībvalsts, zona vai nodalījums (a)
            Slimība: Gads:
            Audzētava vai gliemju audzēšanas zona
            Paraugu skaits
            Klīnisko pārbaužu skaits
            Ūdens temperatūra paraugu ņemšanas/inspicē-šanas laikā
            Sugas paraugu ņemšanas procesā
            Sugas, no kurām paņemti paraugi
            Dzīvnieki, no kuriem paņemti paraugi: kopskaits un pa sugām
            Testu skaits
            Pozitīvi rezultāti laboratorijā veiktā pārbaudē
            Pozitīvi rezultāti klīniskajās pārbaudēs
            KOPĀ
            KOPĀ
            (a) Dalībvalsts, zona vai nodalījums saskaņā ar apstiprinātās programmas definīciju.
         
         
            
         Teksts attēlu
         
            4. Dati par testiem audzētavās vai audzēšanas zonās
            Slimība: Gads:
            Dalībvalsts, zona vai nodalī- jums (a)
            Audzētavas vai gliemju audzēšanas zonas: kopskaits (b)
            Programmā ietverto audzētavu vai gliemju audzēšanas zonu kopskaits
            Pārbaudīto audzētavu vai gliemju audzēšanas zonu skaits (c)
            Pozitīvo audzētavu vai gliemju audzēšanas zonu skaits (d)
            Jaunatklāto pozitīvo audzētavu vai gliemju audzēšanas zonu skaits (e)
            Depopulēto audzētavu vai gliemju audzēšanas zonu skaits
            Depopulēto pozitīvo audzētavu vai gliemju audzēšanas zonu procentuālais īpatsvars
            Aizvāktie un likvidētie dzīvnieki (f)
            MĒRĶA RĀDĪTĀJI
            Aptverto audzētavu vai gliemju audzēšanas zonu procentuālais īpatsvars
            Pozitīvo audzētavu vai gliemju audzēšanas zonu procentuālais īpatsvars
            Izplatība attiecīgajā periodā audzētavās vai gliemju audzēšanas zonās
            Jaunatklāto pozitīvo audzētavu vai gliemju audzēšanas zonu procentuālais īpatsvars
            Incidence audzētavās vai gliemju audzēšanas zonās
            1
            2
            3
            4
            5
            6
            7
            8 = (7/5) × 100
            9
            10 = (4/3) × 100
            11 = (5/4) × 100
            12 = (6/4) × 100
            Kopā
            (a) Dalībvalsts, zona vai nodalījums saskaņā ar apstiprinātās programmas definīciju.
            (b) Dalībvalstī, zonā vai nodalījumā pastāvošās audzētavas vai gliemju audzēšanas zonas saskaņā ar apstiprinātās programmas definīciju: kopskaits.
            (c) Veikt pārbaudi nozīmē audzētavas / gliemju audzēšanas zonas līmenī saskaņā ar attiecīgajai slimībai paredzēto programmu veikt testu, lai uzlabotu audzētavas / gliemju audzēšanas zonas veselības statusu. Šajā ailē audzētavu / gliemju audzēšanas zonu nedrīkst pieskaitīt divreiz, pat ja tā pārbaudīta vairāk nekā vienreiz.
            (d) Audzētavas vai gliemju audzēšanas zonas ar vismaz vienu pozitīvu dzīvnieku attiecīgajā periodā neatkarīgi no audzētavās vai gliemju audzēšanas zonās veikto pārbaužu skaita. Šeit ieskaita arī tās audzētavas vai gliemju audzēšanas zonas, kas bija pozitīvas jau pirms attiecīgā perioda, bet nav tikušas iztukšotas, iztīrītas un tajās nav īstenots neizmantošanas periods.
            (e) Audzētavas vai gliemju audzēšanas zonas, kuru veselības statuss iepriekšējā periodā ir atbildis I, II, III vai IV kategorijai saskaņā ar III pielikuma A daļu Padomes 2006. gada 24. oktobra Direktīvā 2006/88/EK par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli (OV L 328, 24.11.2006., 14. lpp.) un kurās kārtējā periodā ir vismaz viens pozitīvs dzīvnieks.
            (f) Aizvākto un likvidēto dzīvnieku skaits tūkstošos vai to kopējā masa.
         
         
            
         Teksts attēlu
         
            B. ZIŅOJUMS PAR PASĀKUMIEM UN IZMAKSĀM
            A tabula
            Attiecināmie pasākumi
            Vienību skaits
            1 (a)
            2 (a)
            Faktisko izmaksu līdzfinansējuma likme
            Līdzfinansējums vienkāršotu dotāciju veidā
            Pieprasītās kopējās faktiskās izmaksas (c)
            Vienības izmaksa / vienreizējs maksājums / vienotas likmes summa
            (100 %)
            Pieprasītās izmaksas (b)
            Paraugu ņemšana
            Paraugu ņemšana, kopā
            Testēšana
            Testēšana, kopā
            Vakcinācija
            Vakcinācija, kopā
            Kompensācija
            Kompensācija, kopā
            Citi attiecināmi pasākumi
            Citi attiecināmi pasākumi, kopā
            Kopā
            3
            4
            PIEPRASĪJUMI IESNIEGTI PAR KOPSUMMU (c)
            (a) Par katru attiecināmo pasākumu saskaņā ar finansēšanas lēmumā norādīto līdzfinansēšanas metodi aizpildiet vai nu 1., vai 2. sleju.
            (b) Definētā vienības izmaksa / vienreizējais maksājums / vienotas likmes summa 100 % apmērā, reizināta ar vienību skaitu.
            (c) 3. un 4. ailē norādīto skaitļu summa.
         
         
            
         Teksts attēlu
         
            B tabula (a)
            Papildu ziņas par kompensāciju (b)
            Dzīvnieku suga
            Depopulētie akvakultūras dzīvnieki (c)
            Depopulēto dzīvnieku skaits un/vai masa
            Kopējā summa, kas samaksāta par kompensētajiem dzīvniekiem
            Par likvidāciju saņemtā summa
            Kopā
            (a) Aizpilda tikai tādos gadījumos, kur attiecināmajās izmaksās ietilpst summas, kas paredzētas kompensācijām, kuras izmaksā īpašniekiem par to nokautajiem vai izbrāķētajiem/iznīcinātajiem dzīvniekiem vai produktiem.
            (b) Dati norādāmi attiecīgās valsts valūtā, neieskaitot PVN.
            (c) Iznīcināti (D) vai nosūtīti lietošanai pārtikā (HC).
            C. Ikgadējam ziņojumam pievienojama parakstīta deklarācija
            Dalībvalsts:
            Programma:
            Īstenošanas gads:
            Mēs apliecinām, ka:
            — deklarētās darbības ir faktiski īstenotas un deklarētie izdevumi ir patiesi, iegrāmatoti precīzi un apstiprinātajā programmā tie ir attiecināmi izdevumi,
            — visi ar darbībām un izdevumiem saistītie pamatojošie dokumenti ir pieejami inspicēšanai, jo īpaši – lai pamatotu uz dzīvniekiem attiecināmās kompensācijas līmeni,
            — programma ir īstenota saskaņā ar attiecīgajiem Savienības tiesību aktiem, jo īpaši ar noteikumiem par konkurenci, valsts pasūtījuma piešķiršanu un valsts atbalstu,
            — attiecībā uz šo programmu nav prasīts cits Savienības ieguldījums, un Komisijai ir deklarēti visi ieņēmumi, kas radušies programmas darbību īstenošanā,
            — tiek piemērotas kontroles procedūras, jo īpaši – lai pārbaudītu deklarēto darbību un izdevumu apjomu un novērstu, atklātu un likvidētu pārkāpumus.
            Datums
            Izpilddirektora vārds un paraksts